google/wiki40b huggingface dataset:
Kala (ansambel)

Kala on Eesti ansambel.
Tervikomavalitsus (Inglismaa)

Tervikomavalitsus Inglismaal (inglise keeles unitary authorities of England) on haldus- ja omavalitsusüksus Suurbritannias Inglismaal, kus krahvkonnatasandi ja ringkonnatasandi haldusfunktsioonid on ühitatud.
Põhiliselt loodi tervikomavalitsused Inglismaal 1990ndail. Kokku on neid 55 (2009). Tervikomavalitsused katavad vaid osa Inglismaa territooriumi (vaata kaardilt).
Tervikomavalitsused võivad täiendavalt omada borough' või city staatust, kuid mingeid täiendavaid õigusi see staatus tervikomavalitsusele ei lisa.

Tervikomavalitsustega sarnase staatusega omavalitsusüksused

Scilly saared, mida loetakse eripiirkonnaks (sui generis staatusega) võib lugeda tervikomavalitsusega sarnase staatusega omavalitsusüksuseks. Ka peamistes linnastutes moodustatud 36 linnkrahvkonna linnaosa (metropolitan boroughs) on sisuliselt tervikomavalitsuse funktsioonidega.
Ave Laanoja

Ave Laanoja (aastast 1976 Kampe; sündinud 5. aprillil 1948 Jõksi külas Meremäe vallas) on eesti näitleja.
Ta lõpetas aastal 1967 Kohtla-Järve 5. Keskkooli ja aastal 1971 Tallinna Draamateatri õppestuudio.
Ta töötas aastatel 1971–1975 Ugalas, 1975–1977 Valmiera teatris ja 1978–1981 Rakvere Teatris.
Stauntonmalendid

Stauntonmalendid on Nathaniel Cooki poolt disainitud ja Howard Stauntoni järgi oma nime saanud malendite komplekt. Esimest korda jõudsid nad müüki inglise perefirma Jaques of Londoni turustatuna 1849. aastal. Sellise disaini eesmärgiks oli kõigile lihtsalt ja selgesti äratuntavate malenuppude loomine. Tänapäevaks on nendest saanud võistlustel kasutatavate malendite standard.
Kaadõr-ool Bitšeldei

Kaadõr-ool Bitšeldei (vene keeles Каадыр-оол Алексеевич Бичелдей, tõva keeles Каадыр-оол Алексей оглу Бичелдей; sündinud 2. jaanuaril 1950) on Venemaa poliitik, Tuva Ülemnõukogu esimees (1991–1993).
On sündinud Pestunovka alevis Ulug-Hemi kožuunis tööliste perekonnas, rahvuselt tõvalane.
1968. aastal lõpetas keskkooli. 1968–1970 õppis Kõzõli riikliku pedagoogilise instituudi filoloogiateaduskonnas. 1975. aastal lõpetas Mongoolia riikliku ülikooli idamaade asjatundja ja filoloogi erialal, filoloogia kandidaat.
1975–1990 oli Tõva keele, kirjanduse ja ajaloo teadusinstituudis teadlane.
1990. aastal valiti ta Tõva Vabariigi ja Venemaa Föderatsiooni deputaadiks, Venemaa Föderatsiooni Ülemnõukogu liikmeks.
1991–1993 oli Tuva ANSV Ülemnõukogu esimees. 1993. aasta detsembris valiti ta Tõva Vabariigi Ülemnõukogu deputaadiks, alates 6. jaanuarist 1994 kuni 29. juunini 1998 oli ta Tõva Vabariigi Ülemnõukogu esimees. 1996–1998 oli Venemaa Föderatsiooninõukogu liige.
1999. aastal valiti ta Venemaa Riigiduumasse.
Kaadõr-ool Bitšeldei on 5. klassi tõva keele õpiku, sõnastiku ja venelaste jaoks koostatud tõva keele õpiku autor. Tal on ilmunud üle 40 artiklit tõva keele, kultuuri, religiooni ja filosoofia kohta.
On abielus, tal on kolm last.
Ämari põhikool

Ämari põhikool oli põhikool Harju maakonnas Vasalemma vallas Ämari asulas. 
Kool asutati 1946 Ämari algkoolina.
Kool suleti 2019. aastal.
Die Letten, vorzüglich in Liefland, am Ende des philosophischen Jahrhunderts

"Die Letten, vorzüglich in Liefland, am Ende des philosophischen Jahrhunderts" ('Lätlased, eeskätt Liivimaal, filosoofilise aastasaja lõpul') oli 1796 ilmunud Garlieb Merkeli raamat. Raamatus kirjeldas Merkel talupoegade elu ja baltisaksa maaomanike jõhkrust äärmiselt süngelt ning kutsus Vene valitsust üles olukorda sekkuma ja lätlaste elutingimusi parandama.
Raamat pälvis Saksamaal arvestatava populaarsuse ning tõlgiti prantsuse, taani ja vene keelde. 1800. aastal avaldati algne saksakeelne versioon kordustrükis. 20. sajandil tõlgiti see lõpuks ka läti keelde.
Merkeli raamat põhjustas Liivimaa maaomanike seas vihatormi ning Merkel oli sunnitud minema pagulusse.
Liivakast (toaloomapidamine)

Liivakast on liiva või muu sõmera, tihti niiskust imava materjaliga täidetud kast, milles toas peetav väikeloom käib oma hädasid rahuldamas. Kõiki väikeloomi ei saa treenida kasutama selleks otstarbeks liivakasti, neid tarvitavad eelkõige kassid ja harvemini koerad (tavaliselt viiakse koerad sel eesmärgil jalutama või lastakse õue).
Tänapäeval tarvitatakse liivakastides harva töötlemata liiva või saepuru, sagedasemad on ajalehed või spetsiaalsed töödeldud materjalid – lõhna imav liiv (nn kassiliiv) või graanulid -, mida müüakse lemmikloomapoodides. Kastid ise on enamasti plastmassist.
Osnabrücker Land

Paiknemine

Osnabrücker Landi lõunaosa külgneb Münsterlandiga Põhja-Rein-Vestfaalis. Läänes on Tecklenburger Land Osnabrücker Landi loomulikuks jätkuks Põhja-Rein-Vestfaalis. Kagus on Ravensberger Land. Enamus Osnabrücker Landist külgneb teiste Alam-Saksi piirkondadega: läänes on Emsland, põhjas on Oldenburger Land ja idas on Dümmeri piirkond.
Julian Stryjkowski

Julian Stryjkowski (sünninimi Pesach Stark; 27. aprill 1905 Strõi – 8. august 1996 Varssavi) oli juudi rahvusest Poola kirjanik ja ajakirjanik.
Julian Stryjkowski sündis tol ajal Austria-Ungari keisririigi koosseisu kuulunud Strõis (alates 1918. aastast Poola, tänapäeval Ukraina territooriumil) hassiidlikus juudi perekonnas. Ta lõpetas 1932. aastal Lwówi Ülikooli poola keele ja kirjanduse teaduskonna. Ülikooli lõpetamise järel töötas ta poola keele õpetajana.
Esialgu oli ta maailmavaatelt sionist, kuid 1934. aastal astus ta Lääne-Ukraina Kommunistlikku Parteisse. Kommunistliku propaganda tegemise eest vangistati ta 1935. aastal. 1936. aastal ta vabanes ja asus elama Varssavisse, kus töötas ajakirjaniku ja teenistujana.
Kui Saksamaa 1939. aasta septembris Poolale kallale tungis, põgenes Stryjkowski Punaarmee hõivatud Poola idaossa. Lvivis töötas ta poolakeelse ajalehe Czerwony Sztandar (Punalipp) toimetuses. Pärast Saksamaa kallaletungi Nõukogude Liidule põgenes ta Nõukogude tagalasse ja töötas esialgu Taškendis tehasetöölisena. Varsti kutsuti ta Moskvasse, kus töötas Poola Patriootide Liidu ajalehe Wolna Polska (Vaba Poola) toimetuses ajakirjanikuna. Sel ajal võttis ta kasutusele pseudonüümi Julian Stryjkowski, millest sai mõni aeg hiljem ka ta kodanikunimi.
1946. aastal pöördus Stryjkowski Poolasse tagasi ja temast sai Poola Pressiagentuuri Krakówi osakonna juhataja. Aastatel 1949–1952 juhatas ta sama agentuuri Rooma bürood. 1952. aastal oli ta sunnitud Poolasse tagasi pöörduma ja temast sai kirjandusajakirja Twórczość (Looming) proosaosakonna juhataja. Sellel ametikohal töötas ta kuni pensionile jäämiseni 1978. aastal.
Esialgu oli Stryjkowski küllalt kommunismimeelne, kuid vähehaaval muutus ta üha režiimikriitilisemaks. 1966. aastal astus ta Poola Ühendatud Töölisparteist välja.
Eesti keeles on 1973. aastal ilmunud Julian Stryjkowski jutustus "Siirius".
Eestimaa Ühendatud Vasakpartei

2019. aasta Riigikogu valimised

2019. aasta Riigikogu valimistel esitati erakonna liikmete poolt registreerimiseks kaks nimekirja. Vabariigi Valimiskomisjon registreeris viimasena esitatud, 11 kandidaadiga nimekirja. Nimekiri sai 0,1% valijate häältest (510 häält) ning valimiskünnist ei ületanud.  Valimisringkonnas nr 4 kandideerinud erakonna esimees Julia Sommer sai 83 häält.
Werner Gruehn

Werner Georg Alexander Gruehn (30. juuli (18. juuli vkj) 1887 Balgale, Kuramaa – 31. detsember 1961 Hildesheim) oli baltisaksa päritolu Eesti teoloog, Tartu religioonipsühholoogia koolkonna esindaja, Karl Girgensohni õpilane.
Ta sündis pastori peres.
Gruehn õppis Müncheni ülikoolis filosoofiat (1907–1908) ning Erlangeni (1908–1909) ja Tartu ülikoolis (1909–1911) teoloogiat. Õpingute järel oli ta Riias ja Tartus kooliõpetaja. 10. oktoobril 1914. aastal ordineeriti Gruehn õpetajaks. Aastatel 1918–1920 oli ta Tartu Jaani koguduses vikaarõpetaja ja 1920–1922 diakonõpetaja. Ta rajas 1920. aastal Tartu Saksa Sisemisjoni Seltsi.
1920. aastal avaldas ta teose "Uuemad uurimused väärtusprobleemist. Lisandus religioosse fenomeni eksperimentaalsele uurimisele". Samal aastal sai ta Tartu ülikooli süstemaatilise usuteaduse eradotsendiks ja 1927. aastal Berliini ülikooli eradotsendiks.
Alates 1927. aastast oli Gruehn Rahvusvahelise Religioonipsühholoogia Ühingu sekretär. 1929. aastal rajas ta Tartus Religioonipsühholoogia Instituudi ja 1931. aastal saksakeelse teoloogilis-filosoofilise Lutheri-akadeemia. Akadeemias oli Gruehn esimene rektor ja aastatel 1931–1935 süstemaatilise usuteaduse professor. Aastast 1929 tegutses ta ühtlasi Berliini ülikooli erakorralise ja aastatel 1935–1945 korralise süstemaatilise usuteaduse professorina.
Gruehn oli aastast 1937 Natsionaalsotsialistliku Töölispartei liige.
Gruehn oli 1952. aastal loodud pastoraalpsühholoogia ajakirja Tee Hingeni ("Der Weg zur Seele") kaasväljaandja ja -autor. 1956. aastal avaldas ta taastatuna aastal 1937 alustatud ja 1945. aastal hävinud suurteose "Kaasaja religioossus: empiirilise psühholoogia põhiasjaolud" (teine parandatud trükk aastal 1960).
Tartus ja Berliinis olid Gruehni õpilasteks mitmed hilisemad silmapaistvad õpetlased.
Liikumispuudega Laste Toetusfond

Liikumispuudega Laste Toetusfond on Eesti fond, mis toetab liikumispuudega lapsi. 
Aastatel 2009–2016 oli fond iseseisev, õiguslikult sihtasutus. Seejärel läks see fond sihtasutuse Lapsepuue alluvusse. 
Fondi asutaja ja juht on Sirli Jassov.
2010. aastal pälvis fond Aadu Luukase missioonipreemia.
Otsaju

Otsaju ehk telentsefalon (ladina telencephalon ) on kesknärvisüsteemiga loomadel embrüonaalses arengujärgus ajuosa, mis moodustub prosentsefalonist.
Koos vaheajuga on ta eesaju (prosencephalon) osa.
Otsaju on sekundaarsetest ajupõitest esimene, sellest areneb suuraju. 
Madude embrüotel on otsaju tuvastatav üsna kohe peale munade väljutamist.
Krista Mölder

Krista Mölder (sündinud 2. mail 1972) on eesti fotokunstnik.
Beerlegem

Toponüümid

Berlengien (1177), Bellengien (1181), Berleghem (1196)
Dua kiht

Asend ja morfoloogia

Dua kiht paikneb sarvkesta tagaosas, stroma of cornea ja Descemet' membraani vahel.
Dua kiht on tugev ja tema paksuseks, koepankade sarvkestanäidiste alusel, loetakse 15 mikromeetrit.

Avastamine

2012. aastal avastasid Inglise Nottinghami ülikooli teadlased Harminder Singh Dua, Lana A. Faraj, Dalia G. Said, Trevor Gray, James Lowe, et inimese sarvkihil on ka kuues kiht – Dua kiht.
Dua kiht võib  varasemas oftalmoloogiaalases teaduskirjanduses puududa, kuna käesoleva ajani liigitati sarvkiht 5 erinevaks kihiks, mis  ühendatud kollegeenikiududega.
Harri Koiduste

Saavutused

Ta on  Eesti meister Kreeka-Rooma maadluses (1965. aastal).

Treeneritöö

Ta on maadlusklubi Juhan asutaja.
Tema asutatud maadlusklubist on sirgunud Valeri Nikitin, Tarvi Thomberg, Ardo Arusaar, Olari Suislep, Madis Sihimets, Arkadi Viira, Karol Maurer.
Maris Lüüs

Maris Lüüs (kuni 2016 Maris Nõlvak; sündinud 17. oktoobril 1995) on eesti näitleja.
Ta lõpetas 2015. aastal Tallinna Prantsuse Lütseumi. Õppis ühe aasta Tartu Ülikoolis teoloogiat, alates 2016. aastast on ta olnud Eesti Muusika- ja Teatriakadeemia lavakunstikooli näitleja õppesuuna üliõpilane.
Ta mängis peaosa mängufilmis "Kirsitubakas".

Isiklikku

Ta on abielus näitleja Kristjan Lüüsiga.
Karonja mägi

Karonja mägi (inglise keeles Mount Karonje) on Burundi kõrgeim tipp (2685 m, teistel andmetel 2670 m ), mis asub riigi pealinnast Bujumburast kagus.
Ungari sümboolika

Ungari sümboolika moodustavad lipud, ikoonid või kultuurilised väljendusvormid, mis on kas sümboolsed, representatiivsed või muidu iseloomulikud Ungarile või Ungari kultuurile. Äärmiselt hinnatud erilisi Ungari tooteid ja sümboleid kutsutakse nimetusega Hungaricum.
Harderi nääre

Harderi nääre (inglise keeles Harderian gland, ka Harder's lacrimal gland) on paljudel selgroogsetel (roomajad, linnud, enamik imetajad) silmade piirkonnas paiknev eksokriinnääre, mis inimestel on taandarenenud.

Eritised

Näärme eritiste koostist, otstarvet, biotoimet ja muid omadusi on seni vähe uuritud. Teadlased on välja pakkunud, et näärme eritistel on eri loomaliikide jaoks ka eri funktsioonid, toimides kas lisa pisaranäärmena, lipiide, feromoonide, melatoniini sünteesiva ja porfüriini eritava ja immuunkaitse, osmoregulatsiooni, aga ka valguskaitse elundina.

Madudel

Arvatakse, et maolistel paikneb Harderi nääre silmakoopas ja näärme õlijad eritised niisutavad silmakilbise ja sarvkesta ning voolavad Jacobsoni elundisse.

Imetajatel

Imetajatel aga eritavat nääre õlijat ollust, millega loomad keha õlitavad.

Ajaloolist

Näärme esmakirjeldajaks peetakse Šveitsi arsti ja anatoomi Johann Jacob Harderit (1656 –1711), kes kirjeldas avastust punahirvel ja kabehirvel töös "Glandula nova lachrymalis una cum ductu excretorio in cervis et damis".
Reseedalised

Reseedalised (Resedaceae) on õistaimede sugukond kapsalaadsete (Brassicales) seltsist.
Sugukonda kuulub ligikaudu 8 perekonda kokku umbes 100 liigiga.
Eestis on esindatud perekond reseeda (Reseda).
Raven OÜ

Raven OÜ on Arukülas asuv vee- ja kanalisatsiooniteenust pakkuv ettevõte.

Ajalugu

Raven OÜ on moodustatud 5. novembril 1992 munitsipaalettevõttena Raven, mis kujundati 31. oktoobril 1997 ümber Raven OÜ-ks.
Ettevõte osutab Aruküla ja Raasiku alevikus ning Perila, Peningi ja Härma külas vee- ja kanalisatsiooniteenust. Raven OÜ tegeleb Aruküla alevikus soojuse tootmise ja jaotamisega ning pakub heakorratööde ja santehniliste remonditööde teenust.
Raven OÜ põhikiri on kinnitatud 9. septembril 1997 ja põhikirja kohaselt on osaühingu ainuomanik Raasiku vallavalitsus.
Eesti NSV teeneline kunstitegelane

Eesti NSV teeneline kunstitegelane on Eesti NSVs välja antud aunimetus.
Aunimetust andis Eesti NSV Ülemnõukogu Presiidium "lavastajatele, heliloojatele, dirigentidele, kooride ning muusika-, tantsu- ja teiste loominguliste kollektiivide kunstilistele juhtidele ning õppejõududele ja teistele isikutele, kes on loonud suure ideelise ja kunstiväärtusega teoseid või kellel on suuri teeneid eesti nõukogude ja rahvakunsti arendamisel, teadustöös või kaadri kasvatamisel ja ettevalmistamisel."
Eesti NSV teenelise kunstitegelase aunimetus kehtestati Eesti NSV Ülemnõukogu Presiidiumi 31. märtsi 1941 seadlusega "Eesti NSV aunimetuste maksmapanemise kohta".
Käesla mõis

Käesla mõis (saksa keeles Kaesel) oli rüütlimõis Kärla kihelkonnas Saaremaal.
Mõisast on teateid alates 1526.
Eesti Meestelaulu Seltsi Tallinna meeskoor

Eesti Meestelaulu Seltsi Tallinna meeskoor on Tallinnas Eesti Meestelaulu Seltsi juures tegutsev meeskoor. Koori dirigent on Kadi Uibo.
Koor asutati 1989.
Koor harjutab aastast 2011 Nõmme Kultuurikeskuses.
Koor teeb tihedat koostööd Eesti Õpetajate Meeskooriga.
Lihula Vabadussõja mälestussammas

Lihula Vabadussõja mälestussammas (ka Lihula vabadussammas) on Pärnu maakonnas Lääneranna vallas Lihulas asuv Vabadussõjas võidelnute auks püstitatud mälestussammas.
Sammas avati 4. augustil 1935. Sammas lasti õhku 1948 ja taastati 1988–1993.
Marinaad

Marinaad on liha ja teiste toiduainete marineerimiseks kasutatav maitseainete, lisandite ja vedelike segu.
Marinaad võib olla terav, vürtsikas, hapu, magushapu, magus, magusvürtsikas, eksootiline, puuviljaline, ürdimaitseline jne.
On olemas happemarinaade (tehtud toidu- või veiniäädika, hapu veini või mahlaga jne), õlimarinaade ja kergeid marinaade (valmistatud vee ja mineraalvee ning vähese toiduõli baasil).
Happemarinaadis kasutatakse toiduaineid, mis sisaldavad happeid või hapuaineid. Hapuained aitavad lagundada liha sidekude ning liha muutub pehmemaks. Sellisteks aineteks on vein, õlu, rabarber, õun, sõstar, sidrun, laim, apelsin, greip, ananass, toiduäädikas, jogurt, pett, keefir, purustatud tomat jt.
Hommik Anuga

"Hommik Anuga" on Eesti Televisiooni jutusaade, kus igas saates on külas päevakajaliste teemadega seotud isikud. Saade on eetris alates 2015. aasta jaanuarist. Saatejuht on Anu Välba.
Puhtu

Puhtu (ka Puhtulaid) on endine laid, alates 19. sajandi algusest poolsaar Läänemaal Virtsu aleviku territooriumil. Puhtu on ühtlasi (lõunapoolne) osa Virtsu poolsaarest.
Puhtu on kaetud vana liigirikka laialehise metsaga. 18. sajandi lõpul kujundas Karl Thure von Helwig selle puhkepaigaks.
Puhtus asub Puhtu bioloogiajaam. Puhtu kuulub Eesti Maaülikoolile.
Meyendorff'i Perekonna Asutus

Meyendorff'i Perekonna Asutus oli Eesti sihtasutus, mille eesmärk oli toetust anda Meyendorffi perekonna konventi kuuluvatele ja puudust kannatavatele liikmetele ning nenda lastele. Asutuse põhikiri kinnitati Vabariigi Valitsuse otsusega 27. jaanuarist 1937 ja avaldati Riigi Teataja Lisas (RTL 1937, 24).
Asutus oli Eestimaa Ülemmaakohtu poolt 5. juulil 1888 kinnitatud Vabahärrade Meyendorffide perekonna asutuse (Freiherrlich Meyendorffsche Familienstiftung) õigusjärglane.
Perekonna konvent koosnes Meyendorffide perekonna kõigist õigusvõimelistest mees- ja naissoost liikmetest, ja meessoost perekonna konvendi liikmete abikaasadest. Kui naissoost konvendi liige kaotas abiellumise, lahutamise või muul teel Meyendorffi perekonnanime, astus ta automaatselt konvendist välja.
5. märtsil 1935 oli asutuse alusvara väärtuseks 647 krooni 86 senti, sealhulgas Eesti Maakrediitseltsi pantkirjad, Ohtu mõisa peale ingrosseeritud obligatsioonid, 1916. a. raudtee laen, lahtine arve Eesti Maakrediitseltsis ja kassa.
Ernst von Blanckenhagen

Ernst Johann Gottlieb von Blanckenhagen (20. juuni (vkj) 1860 − 1. (ukj 14.) oktoober 1917 Tartu) oli Liivimaa põllumees ja mõisaomanik.

Elulugu

Ta oli rittmeister Johann Otto Gottlieb von Blanckenhageni (1830−1875) ja tema abikaasa Luise Auguste Elisabeth von Maydelli (1838−1917) poeg. Õppis 1873−1878 Tartu kubermangugümnaasiumis. 1890. aastal omandas Akenstaka ja Kniediņi mõisad, mis olid tema käes 1909. aastal; suviti elas ta Riias, suvel aga Kniediņis. Ta valiti 1896. aastal Liivimaa Üldkasuliku ja Ökonoomilise Sotsieteedi tegevliikmeks.
Igor Morozov

Klubikarjäär

Suvel 2013 sõlmis kolme aasta pikkuse lepingu Ungari kõrgliiga klubiga Debreceni VSC.

Koondisekarjäär

Marozov on Eestit jalgpallikoondises esindanud 21 korral. Koondisedebüüdi tegi ta 31. mail 2008 Balti turniiril Leedu jalgpallikoondise vastu. Ta viibis platsil kõik 90 minutit, aga Eesti kaotas 1:0. Mängu päeval oli Morozov 19-aastane.
Williamsoni maakond (Tennessee)

Williamsoni maakond (Williamson County) on maakond USA-s Tennessee osariigis. Geograafilised koordinaadid on 35° 54′ N, 86° 54′ W
Maakonna halduskeskus on Franklin.
Maakonna pindala on 1513 km², millest 3 km² moodustab veepindala.
Elanike arv oli 2010. aasta rahvaloenduse järgi 183 182. Aastal 2000 oli elanike arv 126 638.

Ajalugu

Williamsoni maakond moodustati 26. oktoobril 1799. aastal Davidsoni maakonna osast. Maakond sai nime Põhja-Carolina poliitiku Hugh Williamsoni järgi.
Sjass

Sjass (vene Сясь, vepsa Sääs) on jõgi Euroopas Venemaa Novgorodi ja Leningradi oblastis. Algab Tihvini kõrgustikult. Voolab valdavalt loodesse, suubub Laadoga järve.
Pikkus 260 km, valgla 7330 km².
1992. aasta taliolümpiamängud

1992. aasta taliolümpiamängud olid XVI taliolümpiamängud, mis toimusid 8.–23. veebruarini 1992 Prantsusmaal Albertville'is.
Olümpialinnaks kinnitas Albertville'i ROKi 91. istung Lausanne'is 17. oktoobril 1986. Veel kandideerisid Anchorage (USA), Berchtesgaden (Saksamaa), Cortina d'Ampezzo (Itaalia), Falun (Rootsi), Lillehammer (Norra) ja Sofia (Bulgaaria). Otsustavas hääletusvoorus sai Albertville 51 häält Sofia 25 vastu.
Need olid viimased taliolümpiamängud, mis toimusid suveolümpiaga samal aastal. Samuti olid need esimesed taliolümpiamängud, kus ka paraolümpia peeti samas linnas.
Võistluste patroon oli Prantsusmaa president François Mitterrand. Korralduskomitee COJO presidendid olid Michel Barnier ja Jean-Claude Killy.
Olümpial asales 64 riiki 1810 sportlasega, neist 488 naist. Suurima võistkonna pani välja USA: 182 sportlast. Esmakordselt osalesid Alžeeria, Bermuda, Brasiilia, Honduras, Horvaatia, Iirimaa, Sloveenia ja Svaasimaa. Esmakordselt pärast 1964. aastat võistles Saksamaa ühendvõistkond. Eesti, Läti ja Leedu osalesid iseseisvate võistkondadega 56-aastase vaheaja järel. Endise Nõukogude Liidu vabariikide Venemaa, Ukraina, Valgevene, Kasahstani ja Usbekistani baasil moodustatud ühendvõistkond kandis SRÜ nime ja esines olümpialipu all.
Esimest korda olid medalialad naiste laskesuusatamine, lühirajauisutamine ja vigursuusatamine.
16-aastane Toni Nieminen sai taliolümpiate kõigi aegade noorimaks olümpiavõitjaks. Ta sai suusahüpetes kaks kulda ja ühe pronksi.
Annelise Coberger (Uus-Meremaa) sai esimeseks lõunapoolkeralt pärit sportlaseks, kes võitis olümpiamedali (hõbeda naiste slaalomis).
Alfakiirgus

Alfakiirguse tekkimine

Tavaliselt tekib alfakiirgus alfalagunemisel (näiteks uraani lagunemine tooriumiks), kuid ta võib tekkida ka kergete aatomituumade (näiteks vesinik-2 ja liitium-6) ühinemisel ehk tuumasünteesil.
23892U → 23490Th + α (alfalagunemine)
21H + 63Li = 2 α (tuumasüntees)
Alfalagunemisel eraldunud alfaosakese kineetiline energia on tüüpiliselt suurusjärgus 5 MeV (mis on umbes 0,13% alfaosakese koguenergiast) ja tema kiirus on tüüpiliselt umbes 15 000 km/h.

Alfakiirguse mõju ainele

Alfakiirguse läbimisvõime on ioniseeriva kiirguse tüüpide seas kõige väiksem. Et alfaosakese mass ja elektrilaeng on suhteliselt suured ning kiirus suhteliselt väike võrreldes teiste ioniseerivate kiirguste osakestega, siis on tõenäosus suur, et läbi aine liikuv alfaosake põrkub mõne aatomi vastu ja ioniseerib selle. Alfaosake võib neelduda pihtasaanud aatomi tuumas või hajuda aatomi elektronkattelt. Mõlemal juhul annab alfaosake osa või kogu oma kineetilise energia aatomile, mis läheb ergastatud seisundisse. Sinakas helendus, mis tekib alfakiirguse allika ümber, on tekitatud ioniseeritud aatomite poolt, mis lähevad ergastatud olekust tagasi põhiolekusse.

Varjestamine

Alfakiirguse varjestamiseks piisab paberilehest või paarisentimeetrisest õhukihist kiirgusallika ja varjestatava keha vahel.
Väline alfakiirgus inimesele ohtlik ei ole, sest isegi naha surnud rakkudest koosnev väliskiht pidurdab alfakiirguse efektiivselt. Küll aga võib alfakiirgus olla ohtlik, kui see toimub inimese sees (kui kehasse on sattunud alfalagunev keemiline element). Näiteks radooni sissehingamine on ohtlik just seetõttu, et radoon on alfalagunev radioaktiivne element ning võib sissehingatuna põhjustada vähki.
Itaalia jalgpallikoondis 2002. aasta jalgpalli maailmameistrivõistlustel

Itaalia jalgpallikoondis 2002. aasta jalgpalli maailmameistrivõistlustel
Kolmekordne maailmameister Itaalia erilisi raskusi teel finaalturniirile ei kogenud, tulles kaotusteta läbitud valiksarjas Rumeenia ees oma alagrupi võitjaks.

Peatreener

Giovanni Trapattoni
Maie Orav

Maie Orav (sündinud 28. mail 1941 Kolga vallas Uuri külas) on eesti rahvatantsujuht ja tantsupedagoog.
1955. aastal lõpetas ta Kolga Mittetäieliku Keskkooli. 1958. aastal lõpetas Tallinna Kultuurharidusala Kooli kultuuritöötaja-tantsujuhina. 
Aastatel 1958–1968 oli ta Väike-Maarja kultuurimaja instruktor, kunstiline juht ja rahvatantsujuht. 1968. aastast folklooriseltsi Tarvanpää kunstiline juht, koreograaf ja pärimuskultuuri õpetaja.
1986. aastal oli ta pärimuskultuuri festivali Viru säru algatajaid.
Ta oli XIV, XV ja XVI üldtantsupeo üldjuhte.
Ta on esimese Eesti meeste tantsupeo mõtte algataja ja pealavastaja.
Ta on loonud tantsu "Ukuaru valss".
Simmaniduo kassett

Simmaniduo kassett on ansambli Simmaniduo 1990. aastal ilmunud album (kassett).
Vääna tänav

Vääna tänav on tänav Tallinnas Nõmme linnaosas Hiiu asumis.
Tänav sai nime 22. aprillil 1960.
Nimed marmortahvlil (film)

Muid fakte

"Nimed marmortahvlil" ilmus raamatusse "100 most impressive films of the world" ("100 kõige muljetavaldavamat filmi maailmas"). Saksa kirjastuse välja antav raamat avaldatakse 25 erinevas keeles. "See on väga sümpaatne, et film sellise raamatu kaudu laia maailma jõuab," tõdes filmi produtsent Kristjan Taska.
Skandinaavia suurim filmitootja Nordisk Film müüs filmi "Nimed marmortahvlil" Jaapani turule. Film linastus ka Jaapani rahvustelevisioonis.
Mindanao meri

Mindanao meri ehk Boholi meri on meri Vaikses ookeanis.
Piirneb lõunas Mindanao saarega ja põhjas Visayani saartega.
RS-24

RS-24  „Jars“ (vene keeles PC-24 «Ярс», SS-X-..) on Venemaa mandritevaheline ballistiline rakett, mis suudab kanda 3-10 eraldisihitavat tuumalõhkepead (MIRV). 
RS-24 on raskem kui Topol-M
Esmakordselt katsetati raketti 29. mail 2007, 25. detsembril 2007 ja uuesti 26. novembril 2008. Plessetski kosmodroomilt startinud rakett lendas umbes 7000 kilomeetrit ning tabas Kamtšatka poolsaarel asunud sihtmärki.
Venemaa ajakirjanduse andmeil suudab RS-24 läbi tungida Tšehhi ja Poolasse rajatavast USA raketikilbist.